കോസ്റ്റ്യൂമില് ആണെങ്കിലുംകുറച്ചൊക്കെ മാറ്റങ്ങള് വരുത്തിയിട്ടുണ്ട് എന്നല്ലാതെ വലിയ മാറ്റങ്ങള് ഒന്നും തന്നെയില്ല, പുതിയ വിശേഷം പങ്കുവെച്ച് സ്വാതി മലയാളികള്ക്ക് സുപരിചിതായ മിനിസ്ക്രീന് താരമാണ് സ്വാതി നിത്യാനന്ദ്. ഇപ്പോള് പുതിയ പരമ്ബയില് അഭിനയിക്കാനുള്ള ഒരുക്കത്തിലാണ് നടി. പ്രണയവര്ണ്ണങ്ങള് എന്ന സീ കേരളത്തില് ആരംഭിക്കുന്ന പരമ്ബരയിലെ കേന്ദ്ര കഥാപാത്രത്തെയാണ് സ്വാതി അവതരിപ്പിക്കുന്നത്. നാമം ജപിക്കുന്ന വീട് എന്ന പരമ്ബരയിലാണ് സ്വാതി ഏറ്റവും ഒടുവില് എത്തിയത്. അതിനും മുന്പേ ഭ്രമണത്തിലെ ഹരിത എന്ന കഥാപാത്രമായും സ്വാതി തിളങ്ങിയിരുന്നു. ഇപ്പോള് പ്രണയവര്ണ്ണങ്ങളിലെ അപര്ണ ആകാനുള്ള തയ്യാറെടുപ്പിലാണ് നടി. ഒരു മാധ്യമത്തിന് അനുവദിച്ച അഭിമുഖത്തില് തന്റെ പുതിയ വിശേഷങ്ങള് പങ്കിട്ടിരിക്കുകയാണ് സ്വാതി. സ്വാതിയുടെ വാക്കുകള് ഇങ്ങനെ,പ്രണയവര്ണങ്ങളില് ഞാന് അവതരിപ്പിക്കാന്പോകുന്ന കഥാപാത്രത്തിന്റെ പേര് അപര്ണ്ണ എന്നാണ്. സീയില് എന്റെ ആദ്യത്തെ പ്രൊജക്റ്റാണ്. മഴവില് മനോരമയില് ആണ് ഇത് വരെ പ്രോജക്ടുകള് ചെയ്തുകൊണ്ടിരുന്നത്. അതിനും മുന്പേ ഏഷ്യാനെറ്റില് ആയിരുന്നു. ഹീറോയിന് വേഷത്തിലാകും ഞാന് എത്തുക. ഒരു ഫാഷന് ഡിസൈനറിന്റെ കഥയാണ്. സിദ്ധാര്ഥും അപര്ണ്ണയും ആണ് ഇതിലെ കേന്ദ്ര കഥാപാത്രങ്ങള്. സിദ്ധാര്ഥ് വളരെ റിച്ചായ, തിരക്കേറിയ ഒരു ഫാഷന് ഡിസൈനറാണ്. റിച്ചാര്ഡ് ആണ് സിദ്ധാര്ത്ഥിനെ അവതരിപ്പിക്കുന്നത്. അപര്ണ്ണ എന്ന് പറയുന്ന എന്റെ ക്യാരക്ടര് സാധാരണ കുടുംബത്തിലെ ഒരു കുട്ടിയാണ്. അപര്ണ്ണക്ക് സിദ്ധാര്ത്ഥിന്റെ ഫേമില് പോയി ഫാഷന് ഡിസൈനിങ് പഠിക്കണമെന്നും അവിടെ ജോലിചെയ്യണം എന്നുമാണ് ആഗ്രഹം അതിനായി ഒരുപാട് ഹാര്ഡ് വര്ക്ക് ചെയ്യുന്ന കുട്ടി കൂടിയാണ് അപര്ണ്ണ. പിന്നെ കെകെ രാജീവ് സാര് ആണ് പരമ്ബര സംവിധാനം ചെയ്യുന്നത്. അദ്ദേഹത്തിന്റെ ഒപ്പം വര്ക്ക് ചെയ്യാന് കഴിയുന്നു എന്നത് എന്റെ വലിയ ഭാഗ്യമായി ഞാന് കരുതുന്നു. സാറിന്റെ കൂടെ എന്റെ സെക്കന്ഡ് പ്രോജക്റ്റ് ആണ്. ആദ്യത്തേത് സൂര്യയില് സംപ്രേക്ഷണം ചെയ്തു വന്നിരുന്ന അയലത്തെ സുന്ദരി ആയിരുന്നു. അതില് കുറച്ചു ഭാഗത്തായിരുന്നു ഞാന്. ഇതില് നായികയായിട്ടാണ് എത്തുന്നത്. അദ്ദേഹത്തിന്റെ പ്രൊജക്റ്റില് നായികയായി എത്താ ന് കഴിഞ്ഞതില് ഒരുപാട് സന്തോഷം ഉണ്ട്. ഭയങ്കര വെറൈറ്റി ആയ ഒരു സബ്ജക്റ്റും ആണ്. ബംഗാളിയില് ഇതേ ഒരു ഷോ പോയ്കൊണ്ടിരിക്കുന്നുണ്ട്. അതിന്റെ റീമേക്ക് കൂടിയാണ് ഈ പ്രോജക്ട്. ഞാന് എന്താണോ അതെ സ്റ്റൈല് ആയിരുന്നു കഥാപാത്രത്തിന് ആവശ്യം. പിന്നെ കോസ്റ്റ്യൂമില് ആണെങ്കിലുംകുറച്ചൊക്കെ മാറ്റങ്ങള് വരുത്തിയിട്ടുണ്ട് എന്നല്ലാതെ വലിയ മാറ്റങ്ങള് ഒന്നും തന്നെയില്ല. ഇത് വരെയും എന്റെ ഒപ്പം ഉണ്ടായിരുന്ന പ്രേക്ഷകര് ഇനിയും കൂടെ ഉണ്ടാകും എന്ന വിശ്വാസത്തിലാണുള്ളത്. അപ്പോള് കൂടെയുണ്ടാകണം ഞങ്ങളുടെ ഒപ്പം.